Ons het ons verblyf saam met vriende baie aangenaam gevind. Die kamer is netjies en skoon en pragtig versier. Die lugversorger is 'n bonus. Die personeel was vriendelik en behulpsaam en die heerlikste ontbyt. Teen billike pryse bedien. Ek sal die plekkie beslis aanbeveel.
Ons het verblyf gesoek vir een aand na 'n troue in Louis Trichadt. Ontvangs was vriendelik en inteken vinnig en maklik. Ons het die lekkerste hamburger (regtig lekkerste ooit!) by die restaurant geëet. Die kamers is netjies en groot en die lugversorger 'n bonus. Ons sal vir seker weer daar oorbly.
Chris en sy span is uithaler gashere en -vroue met 'n diensingesteldheid wat ons verblyf so aangenaam moontlik wou maak. Ons sal enige tyd weer hierdie tuiste in die uithoek van ons land wil besoek.
Baie baie dankie vir 'n lieflike oornagplekkie. Eienaar is warm en spontaan. Restaurant se kos is voortreflik en kan enige stadsrestaurant op hul neus laat kyk.
Ons was oppad na my maat se groot word wêreld in Louis Trichard en Venda op pad na Kruger. Met ons aankoms daar is ons vriendelik verwelkom. Ons is toe kamer nommer 4 geallokeer. Wat 'n verrassing! Daai kamer was so mooi en gemaklik ingerig. Ek was mal oor die proteas in die kamer! Na ons uit gepak het was ons na die restourant toe gewees. Die atmosfeer daar is een waar jy welkom voel maak nie saak van waar jy is nie. Die gasvryheid is iets wat mens nie oral kry nie. Die heel beste was die kos wat ons daar geëet het die aand. Yum! Daai kos was die heel beste. Werner het hulle ribs gehad, sy tip is om die grootste porsie te bestel want as jy kleiner bestel gaan jy beslis nog wil he! Julle sal ons beslis weer sien.